ref. 10.270911

ESBORRANY

# ACTA DE LA SESSIÓ ORDINÀRIA DEL PLE DE L´AJUNTAMENT DE LA BISBAL D´EMPORDÀ

### IDENTIFICACIÓ DE LA REUNIÓ

Núm. de la sessió: 10/2011

Data: 27.09.2011

Hora d’inici: vuit del vespre

Hora d’acabament: dos quarts de deu del vespre

Lloc: Sala de sessions de la Casa Consistorial

PRESIDEIX

Lluís Sais i Puigdemont

ASSISTENTS

Carme Vall i Clara

Àngel Planas i Sabater

Gemma Pascual Fabrellas

Victor Muriana Pedrosa

Josep M. Gou i Saló

Oscar Aparicio i Pedrosa

Marta Carol Geronès

Eva Bassó Puig

Carles Sanjosé Bosch

Jordi Gasull Pujol

Albert Pacheco Planas

Núria Anglada i Casamajor

Xavier Font Galí

Xavier Dilmé i Vert

Pere Teixidor Hernández

Andrés Cano Bonillo

**Secretari**

Pere Serrano Martin

**Interventora**

Marta Dalmau Palom

ORDRE DEL DIA

##### Part resolutiva

 1.- Aprovació, si escau, de l´acta de la sessió del dia 26.07.2011

2.- Aprovació Conveni per a l´aplicació de l´Administració Electrónica a l´Ajuntament de la Bisbal (e-Notum)

3.- Aprovació Conveni per a la incorporació de l´Ajuntament de la Bisbal d´Empordà a la plataforma MIRATV

4.- Desestimar les al.legacions contra l´aprovació inicial de les contribucions especials de les obres d ´Ordenació i millora de les voreres del Passeig i aprovació definitiva de l´expedient

5.- Moció a favor del procés d´immersió lingüística a Catalunya

 6.- Assumptes urgents

##### Part de control i seguiment dels òrgans de govern

 7.- Assabentat de Sentències

 8.-- Donar compte decrets de l’Alcaldia

##### 9.- Precs i preguntes

**DESENVOLUPAMENT DE LA SESSIÓ I ACORDS:**

**1.- Aprovació, si escau, de l´acta de la sessió del dia 26.07.2011**

S´aprova l´acta de la sessió del dia 11.07.2011 per unanimitat

S´aprova l´acta de la sessió del dia 26.07.2011 per unanimitat

**2.- Aprovació Conveni per a l´aplicació de l´Administració Electrónica a l´Ajuntament de la Bisbal (e-Notum)**

La Llei 11/2007 d´Accés electrònica dels ciutadans als serveis públics estableix la possibilitat que la notificació en els procediments es faci per mitjans electrònics com alternativa a la notificació en suport paper.

El Consorci Administració Oberta de Catalunya (AOC) ofereix a les administracions catalanes l´e-NOTUM, que permet realitzar per mitjans electrònics, notificacions en els seus procediments, amb totes les garanties que estableix la normativa vigent.

L´Ajuntament de la Bisbal d´Empordà està interessat en utilitzar aquest servei; per la qual cosa es fa necessari subscriure un conveni amb L´AOC.

Previ informe favorable de la Comissió Informativa.

El Ple municipal, per unanimitat, acorda :

 1.- APROVAR el text del Conveni de col·laboració entre l´Ajuntament de la Bisbal d´Empordà i el Consorci Administració Obert de Catalunya, per a la prestació del servei de notificació electrònica (e-NOTUM).

2.- DESIGNAR el Sr. Isaac Molas com a responsable de la coordinació i el correcte abast del servei e-NOTUM

3.- Traslladar aquest acord a l´AOC i al Sr. Molas

**3.- Aprovació Conveni per a la incorporació de l´Ajuntament de la Bisbal d´Empordà a la plataforma MIRATV**

El consorci LOCALRET, del qual l´Ajuntament de la Bisbal d´Empordà en forma part, ofereix una plataforma que permet als ajuntaments difondre continguts audiovisuals a internet.

L´Ajuntament de la Bisbal d´Empordà està interessat a poder utilitzar aquesta plataforma per crear un espai propi de difusió audiovisual; per la qual cosa es fa necessari subscriure un conveni amb LOCALRET

Previ informe favorable de la Comissió Informativa.

El Ple municipal amb 16 vots a favor (ESQUERRA; PSC; CIU; PPC) i 1 abstenció (ICV-EUiA), acorda :

 1.- APROVAR el text del Conveni per a la incorporació de l´Ajuntament de la Bisbal d´Empordà a la Plataforma MIRATV.

2.- Traslladar aquest acord al Consorci LORALRET

**4.- Desestimar les al.legacions contra l´aprovació inicial de les contribucions especials de les obres d ´Ordenació i millora de les voreres del Passeig i aprovació definitiva de l´expedient**

El Ple de la Corporació en sessió del dia 23 de juliol de 2010 va aprovar la imposició de contribucions especials amb motiu de les obres d’Ordenació del Passeig Marimon Asprer 2ª fase.

L’expedient es va sotmetre a informació pública per un termini de 30 dies hàbils.

Durant l’esmentat termini s’ha presentat una única al.legació per part de la Sra. Catalina Tarrés Suñer en data 1 de desembre de 2010.

Aquesta al.legació ha estat informada en data 16 de setembre de 2011 pel TAG d’Urbanisme de la Corporació en el sentit de desestimació de la mateixa.

Vist el que es disposa a l’Ordenança General de Contribucions Especials, l’article 22.2.e) de la Llei 7/1985, de 2 d’abril, reguladora de les bases de règim local, i l’article 52.2.f) del Decret Legislatiu 2/2003, de 28 d’abril, pel qual s’aprova el Text Refós de la Llei Municipal i de Règim Local de Catalunya i allò que es preveu en el RDL 2/2004, de 5 de març,pel qual s’aprova el text refós de la Llei Reguladora de les Hisendes Locals,

El Ple municipal, amb 11 vots a favor (ESQUERRA; CIU; ICV-EuiA; PPC) i 6 abstencions, acorda :

PRIMER.- DESESTIMAR íntegrament les al.legacions presentades per la Sra. la Sra. Catalina Tarrés Suñer en data 1 de desembre de 2010 contra l’acord plenari de 23 de juliol de 2010 d’imposició de contribucions especials amb motiu de les obres d’Ordenació del Passeig Marimon Asprer 2ª fase, pels motius que consten en l’informe jurídic emès en data 16 de setembre de 2011 i que consta incorporat a l’expedient.

SEGON.- APROVAR DEFINITIVAMENT la imposició i ordenació de contribucions especials per al finançament de les obres d’Ordenació del Passeig Marimon Asprer 2ª fase.

TERCER.- APROVAR definitivament la relació de subjectes passius procedint a la notificació individualitzada de les quotes provisionals, que es deriven de l’expedient instruït, fent avinent que dita quota provisional será una mera previsió, ja que finalitzada l’obra, si el cost real és major o menor que el previst, es prendrà aquest cost a efectes de càlcul de les quotes.

QUART.- PUBLICAR aquesta resolució al Butlletí Oficial de la Província de Girona.

SEGON.- NOTIFICAR la present resolució als subjectes passius i interessats de l’expedient.

**5.- Moció a favor del procés d´immersió lingüística a Catalunya**

El  Tribunal  Suprem  espanyol  ha  dictat  tres  sentencies  que  qüestionen  el  català  com   llengua  vehicular  de  l'ensenyament  a  Catalunya,  fet  que  ha  estat  ratificat  per  una interlocutòria  del  Tribunal  Superior  de  Justícia  de  Catalunya,  que  imposa  un  ultimàtum per  al  seu  compliment.  Aquest  fet  atempta  clarament  contra  el  model  d'escola  catalana, un  model  educatiu  que  ha  funcionat  amb  èxit  els  darrers  30  anys,  basat  en  la   no separació  dels  infants  i  joves  per  raó  de  llengua  i  gracies  al  qual  la  nostra  societat gaudeix d'un nivell de cohesió social acceptable.

La immersió lingüística i la consideració del català com a llengua vehicular a les aules  han donat força i solidesa  a aquest model, el qual  ha estat objecte de reconeixement per part de  diverses  institucions  europees  i  internacionals   i  ha  estat  avalat  per  evidencies empíriques  en  l'informe  PISA  2009   de  l'OCDE,  en  el  qual  es  constata  que  el  no coneixement  de  les  dues  llengües  oficials  a  Catalunya  és  elevat  i,  en  el  cas  del  castellà, fins i tot superior a la mitjana de l'Estat espanyol.

Aquest model  educatiu ha contribuït de manera decisiva a pal·liar el greu desequilibri que viu  el  català,  llengua  pròpia  de  Catalunya,  respecte  del  castellà,  en  diferents  àmbits socials   i  culturals,  alhora  que  s'ha  demostrat  eficaç  en  l'acollida  i  la  inclusió  social  dels infants i joves dels darrers moviments immigratoris, tot contribuint a mantenir la cohesió social de les nostres ciutats i pobles.

Per tot això, el Ple de l'Ajuntament pren els acords següents, amb 16 vots a favor (ESQUERRA; PSC; CIU; ICV-EUIA) i 1 vot en contra PPC

Primer:  manifestar  el  rebuig  a  les  sentencies  del  Tribunal  Suprem  espanyol  i  a  la interlocutòria  del  Tribunal  Superior  de  Justícia  de  Catalunya,  que  posen  en  perill  el sistema d'immersió lingüística als centres educatius de Catalunya.

Segon:  manifestar  el  suport  al  model  d'escola  catalana  en llengua i  continguts,  així  com a  tota  la  comunitat  educativa,  per  tal  que  continuï  aplicant-lo  en  el  dia  a  dia,  sense atendre aquestes sentencies ni altres similars que les puguin seguir.

Tercer:  instar  el  Parlament  de  Catalunya  a  manifestar  el  seu  desacord  amb  aquestes sentencies  i  instar  el  Govern  català  a  no  fer  cap  pas  enrere  i  a  complir  el  que  diu   la   Llei d'Educació   de   Catalunya   pel   que   fa   a   la   llengua   vehicular   i   d'aprenentatge   en l'ensenyament.

Quart:  fer  saber  aquests  acords  al  Tribunal  Suprem  espanyol,  al  Tribunal  Superior  de Justícia  de  Catalunya,  al  govern  català,  al  govern  espanyol  i  als  grups  parlamentaris  del Parlament  de  Catalunya,  el  Congrés  dels  Diputats  i  el  Senat  espanyol,  així  com  a  la plataforma Somescola.cat, impulsora d'aquesta iniciativa.

**6.- Assumptes urgents**

No n´hi ha cap

**7.- Assabentat de Sentències**

**7.a)**

**ASSABENTAT**

**Recurs 511/2008 procediment abreujat**

# Part actora : Pilar Sadornil Ruiz

# Part demandada : Ajuntament de la Bisbal

ANTECEDENTS :

Recurs interposat per la Sra. Pilar Sadornil Ruiz, presidenta del Comité d´empresa de l´Ajuntament de la Bisbal d´Empordà, contra l´acte presumpte de l´Ajuntament de la Bisbal d´Empordà que desestima el recurs interposat contra la resolució de data 31.07.2008 sobre l´ampliació de l´oferta pública d´ocupació exercici 2008.

SENTÈNCIA 164/09 ( 13.03.2009)

(...) Estimar el recurs presentat per la Sra. Pilar Sadornil Ruiz; anul.lar la resolució recorreguda, sense imposar les costes del procés

Amb data 15.05.2009 es va presentar al Jutjat Contenciós Administratiu 1 de Girona Recurs d´Apel.lació per a la seva remissió a la Sala del Tribunal Superior de Justícia de Catalunya.

SENTÈNCIA 432/2011 TRIBUNAL SUPERIOR DE JUSTÍCIA DE CATALUNYA

“Desestimar el recurso de apelación interpuesto por el Ajuntament de la Bisbal d´Empordà contra la sentència arriba indicada.

Imponer las costes causades en esta segunda instancia a la parte apelante con el límite de 3000 euros”

**7.b)**

**ASSABENTAT**

**Recurs ordinari 643/2009**

**Interposat per Santiaga Martínez Rodriguez**

**Demandat : Ajuntament de la Bisbal d´Empordà**

Per la desestimació del recurs de reposició formulat contra la Resolució de l´Ajuntament de data 16.04.2009 de reclamació patrimonial, el Jutjat Contenciós Administratiu 3 de Girona va dictar Acta 168/10 d´inadmissió del recurs per haver-se interposat extemporàniament.

Contra aquesta resolució es pot interposar recurs d´apel.lació

SENTENCIA DEL TSJ DE CATALUNYA núm. 868/2011

 *“Que desestimando el recurso de apelación interpuesto por D. Santiaga Martínez Rodriguez, contra la sentencia de fecha 30.07.2010, dictada por el Juzgado de la contencioso administrativo 3 de Girona, en los autos de recurso de tal clase de que el presente rollo dimana, debemos confirmar y confirmamos dicha sentencia en todas sus partes, por ser ajustada a Derecho, con imposición a la parte recurrente de las costes de esta alzada”*

**7.c)**

**ASSABENTAT**

**Procediment ordinari 47/08**

**Demandant : Narcís Riembau Sau**

**Demandada : Ajuntament de la Bisbal d´Empordà i AXA Aurora ibèrica SA**

Recurs interposat contra l´Ajuntament per desestimació per silenci administratiu de la reclamació de responsabilitat patrimonial, per les lesions del Sr. Narcís Riembau a causa de la caiguda a la vorera del pont nou el dia 30.01.2007.

SENTÈNCIA 192/11 FALLO :

*Estimo en parte el recurso contencioso administrativo interpuesto por la representació de Narcís Riembau Sau.*

*Anulo el acto impugnado por no ser conforme a derecho y declaro que el Ayuntamiento de la Bisbal d´Empordà debe indemnizar al demandante con 7.809,22 euros por los dias de incapacidad temporal y secuelas.*

*No hay condena al pago de costas*

**8.-- Donar compte decrets de l’Alcaldia**

Es dona compte succinta de les resolucions de l’Alcaldia dictades des de la darrera sessió plenària als efectes del què es preveu a l’article 42 del Reglament d’organització, funcionament i règim jurídic de les entitats locals, aprovat per Reial decret 2568/1986, de 28 de novembre, sens perjudici dels que cal donar-ne compte de forma íntegra i expressa per manament normatiu.

**7.a) Decret de l´Alcaldia de data 20.07.2011**

Vista la Llei 35/1994, de 23 de desembre, de modificació del Codi Civil en matèria d'autorització del matrimoni civil pels alcaldes.

Vist que la Instrucció de 26 de gener de 1995, de la Direcció General dels Registres i dels Notaris, sobre autorització del matrimoni civil pels alcaldes, en el seu apartat 4t sobre "delegació de l'alcalde a un regidor" preveu que aquesta delegació ha d'estar documentada prèviament.

HE RESOLT :

Primer.- Delegar a la regidora Sra. Carme Vall i Clara, per a la celebració de matrimonis civils en aquest Ajuntament, en substitució de l'alcalde quan sigui necessari.

Segon.- Notificar la present resolució a la Sra. Carme Vall i Clara per al seu coneixement i efectes.

**7.b) Decret de l´Alcaldia de data 25.07.2011**

Vist el decret de delegació de competències a la Junta de Govern Local, de data 7.07.2011, s´ha comprovat que hi ha algunes errors materials que convé esmenar.

Atès el que preveu l´article 105.2 de la Llei 30/1992, de 26 de novembre LRJPA-PAC/.

RESOLC:

PRIMER. Esmenar el decret de l´Alcaldia de data 07.07.2011 d´atribució de delegacions, en el sentit que,

On diu :

|  |  |  |  |
| --- | --- | --- | --- |
| TITULAR DE LA COMPETÈNCIA | ÒRGAN EN QUI ES DELEGA | ATRIBUCIÓ DELEGADA | ART. |
| Alcaldia | Junta de Govern Local | Atorgar llicències, tret que les lleis sectorials ho atribueixin expressament al Ple o a la Junta de Govern Local.  | 21.1.q)LRBRL |
| Alcaldia | Junta de Govern Local | Ordenar la publicació i l’execució dels acords municipals i fer-los complir. | 21.1.r)LRBRL |

Ha de dir .

|  |  |  |  |
| --- | --- | --- | --- |
| TITULAR DE LA COMPETÈNCIA | ÒRGAN EN QUI ES DELEGA | ATRIBUCIÓ DELEGADA | ART. |
| Alcaldia | Junta de Govern Local | Atorgar llicències d´obra major, tret que les lleis sectorials ho atribueixin expressament al Ple o a la Junta de Govern Local.  | 21.1.q)LRBRL |
| Alcaldia | Junta de Govern Local | Ordenar la publicació i l’execució dels acords de la Junta de Govern local i fer-los complir. | 21.1.r)LRBRL |

SEGON.- Fer públic el decret de delegacions a la Junta de Govern Local, esmenat, en el BOP i tauler d´auncis municipal, d´acord amb el que estableix l´article 44.2 del Reial decret 2568/1986, de 28 de novembre.

TERCER.- Donar compte d’aquesta Resolució al Ple municipal

**7.c) Decret de l´Alcaldia de data 22.08.2011**

Atès que per motius vacacionals estaré absent de la ciutat de la Bisbal d'Empordà des del dia 23 d´agost al 4 de setembre de 2011, ambdós.

Atès que cal que les atribucions conferides a l’alcalde siguin assumides per la primera tinent d’alcalde, Sra. Carme Vall i Clara durant la meva absència.

Atès que l’article 47.2 del Reglament d’organització, funcionament i règim jurídic de les entitats locals, aprovat per Reial decret 2568/1986, de 28 de novembre, estableix que en els casos absència, les funcions de l’alcalde no podran ser assumides pel tinent d’alcalde corresponent sense expressa delegació.

Atès que la delegació es realitzarà per Decret de l’Alcaldia i que sortirà efectes des del dia següent al de la data del mateix, llevat que es digui una altra cosa, sense perjudici de la seva publicació al Butlletí Oficial de la Província de Girona.

Vistos els articles 61.1 del Reglament Orgànic Municipal de l’Ajuntament de la Bisbal d'Empordà publicat en el Butlletí Oficial de la Província de Girona núm. 10 de 23 de gener de 1992, i 55 del Decret legislatiu 2/2003, de 28 d’abril, que aprova el Text refós de la Llei municipal i de règim local de Catalunya,

HE RESOLT:

1. Delegar totes les funcions d’alcalde conferides legalment en la primera tinent d’alcalde, Sra. Carme Vall i Clara durant la meva absència des del dia 23 d´agost al 4 de setembre de 2011, ambdós.
2. Publicar la present delegació en el Butlletí Oficial de la Província de Girona per a general coneixement d’acord amb l’article 44 del Reial decret 2568/1986, de 28 de novembre
3. Notificar aquest Decret a la primera tinent d’alcalde, Sra. Carme Vall i Clara

##### 9.- Precs i preguntes